**PROCEDURA PRIVIND FUNCŢIONAREA**

**PIEŢEI CENTRALIZATE ANONIME SPOT DE CERTIFICATE VERZI**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

#### 

– Noiembrie 2018–

**CUPRINS**

[1. SCOP 4](#_Toc529881179)

[2. DOMENIUL DE APLICARE 4](#_Toc529881180)

[3. ACRONIME 4](#_Toc529881181)

[4. DEFINIŢII 5](#_Toc529881182)

[5. DOCUMENTE DE REFERINŢĂ 6](#_Toc529881183)

[6. CADRUL DE TRANZACŢIONARE ŞI DECONTARE 6](#_Toc529881184)

[7. ORGANIZAREA ŞI DESFĂŞURAREA SESIUNILOR DE TRANZACŢIONARE 8](#_Toc529881185)

[8. LEGĂTURA CU PARTICIPANŢII LA PCSCV 15](#_Toc529881186)

[9. Transferul CV tranzacţionate pe PCSCV din contul vânzătorului în contul cumpărătorului 15](#_Toc529881187)

[10. ALTE PREVEDERI 16](#_Toc529881188)

LISTA DE CONTROL A REVIZIILOR

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# SCOP

* 1. Procedura privind funcţionarea pieţei centralizate anonime spot de certificate verzi, numită în continuare „Procedura”, are drept scop precizarea condiţiilor referitoare la organizarea sesiunilor de tranzacţionare a certificatelor verzi şi publicarea informațiilor privind încheierea tranzacţiilor pe piaţa centralizată anonimă spot de certificate verzi (PCSCV).

Prevederile Procedurii sunt în concordanţă cu prevederile Regulamentului de organizare şi funcţionare a pieţei de certificate verzi aprobat prin Ordinul ANRE nr. 77/18.18.2017 cu modificarile şi completările ulterioare.

Procedura precizează condiţiile referitoare la:

* Principiile de funcționare a pieței;
* Participarea la sesiunile de tranzacţionare;
* Organizarea sesiunilor de tranzacționare spot a certificatelor verzi;
* Publicarea informațiilor.
  1. Principiile care stau la baza funcționării PCSCV, în condiţiile prezentei Proceduri, sunt următoarele:

1. accesul nediscriminatoriu la certificatele verzi tranzactionate pe PCSCV pentru toţi participanții la piaţă;
2. atribuirea concurențială a certificatelor verzi ofertate în conformitate cu prevederile prezentei Proceduri;
3. transparenţa – prin publicarea, conform termenelor şi condiţiilor precizate în prezenta Procedură a informaţiilor referitoare la rezultatele sesiunilor de tranzacționare;
4. nediscriminare şi obiectivitate - prin aplicarea în mod nediscriminatoriu a criteriilor stabilite conform legislației în vigoare și Regulamentului de organizare și funcționare a pieței de certificate verzi pentru acordarea drepturilor de tranzacționare şi a criteriilor pentru stabilirea tranzacțiilor, întocmai cum acestea sunt precizate prin prezenta procedură, astfel încât participanţilor la sesiunile de tranzacționare să li se acorde şanse egale de încheiere a tranzacțiilor.

# DOMENIUL DE APLICARE

Procedura priveşte detalierea cadrului de organizare și funcţionare a Pieței centralizate anonime spot de certificate verzi şi se aplică de către Operatorul Pieţei de Energie Electrică şi Gaze Naturale ”OPCOM” - S.A., în calitate de operator al Pieţei de Certificate Verzi şi de către participanţii înregistraţi la Piața de Certificate Verzi pentru vânzarea și/sau cumpărarea certificatelor verzi.

# ACRONIME

* 1. ANRE - Autoritatea Naţională de Reglementare în Domeniul Energiei;
  2. CV - Certificat verde;
  3. E-SRE - energie electrică din surse regenerabile de energie;
  4. Lege - Legea nr. 220/2008, republicată, cu modificările şi completările ulterioare;
  5. OPCV - operatorul pieţei de certificate verzi – Societatea Operatorul Pieței de Energie Electrică și de Gaze Naturale OPCOM SA;
  6. OTS - operatorul de transport şi de sistem – CNTEE Transelectrica SA;
  7. PCV - piaţa de certificate verzi;
  8. PCSCV - piaţa centralizată anonimă spot de certificate verzi;
  9. PIPCSCV - preţ de închidere al pieţei centralizate anonimă spot de certificate verzi;
  10. RCV - Registrul certificatelor verzi.

# DEFINIŢII

Termenii utilizaţi în prezenta procedură sunt cei definiţi în Legea energiei electrice şi a gazelor naturale nr. 123/2012, cu modificările şi completările ulterioare, în Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, în Codul civil și în Regulamentul de organizare și funcționare al pieței de certificate verzi aprobat prin Ordin ANRE, în vigoare.

Suplimentar se definesc următorii termeni:

* 1. *Anularea unei oferte* – Ştergerea ofertei din registrul ofertelor active ale unui participant la PCSCV luate în considerare în vederea încheierii tranzacţiilor, oferta rămânând înregistrată în baza de date a sistemului de tranzacţionare al PCSCV pentru prelucrări statistice;
  2. *Cale de comunicaţie proprie* – Totalitatea sistemelor de transmitere/recepţie de date deţinute de OPCV, respectiv de participanţii la PCSCV;
  3. *Cheie USB* – dispozitiv hardware extern care se conectează la calculator şi permite participantului înregistrat la PCV accesarea Sistemului de tranzacţionare al PCSCV pe baza configurării realizate de OPCV la înregistrarea participantului la PCV;
  4. *Oferte active* – Oferte introduse în sistemul de tranzacţionare, validate, luate în considerare în vederea încheierii tranzacţiilor;
  5. *Participant la PCSCV* – Participant la PCV care accesează Sistemul de tranzacționare al PCSCV și introduce oferte în vederea încheierii de tranzacții de vânzare/cumpărare de CV;
  6. *Preț de echilibru* – preț calculat automat de sistemul de tranzacţionare al PCSCV astfel încât cantitatea tranzacționabilă să fie maximă și valoarea absolută a surplusului de ofertă să fie minimă;
  7. *Rapoartele participantului la PCSCV din sistemul de tranzacţionare* – Rapoarte puse la dispoziţie de OPCV prin intermediul Sistemului de tranzacţionare care oferă date statistice privind istoricul ofertelor introduse;
  8. *Sistemul de tranzacţionare – ansamblu de sisteme și aplicații informatice stabilite şi menţinute de operatorul pieţei de certificate verzi în scopul realizării tranzacţiilor de certificate verzi pe pieţele centralizate anonime pentru tranzacţionarea certificatelor verzi;*
  9. *Surplus de ofertă* – diferența dintre volumul total al ofertelor de cumpărare și volumul total al ofertelor de vânzare;
  10. *Suspendarea unei oferte* – Ştergerea unei oferte de către participant din lista ofertelor sale active în piaţă. O ofertă suspendată poate fi reactivată de participantul la PCV oricând în timpul sesiunii de tranzacționare pentru instrumentul standard pentru care a fost introdusă;

# DOCUMENTE DE REFERINŢĂ

* 1. Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare;
  2. Legea energiei electrice şi a gazelor naturale nr. 123/2012, cu modificările şi completările ulterioare;
  3. Regulamentul de organizare și funcționare al pieței de certificate verzi aprobat prin Ordinul ANRE nr. 77/18.08.2017, cu modificările şi completările ulterioare;
  4. Regulamentul de emitere a certificatelor verzi aprobat prin Ordinul ANRE nr. 79/2017
  5. Procedura privind modalitatea și termenele de plata a tarifului reglementat practicat de operatorul pieței de energie electrică.

# CADRUL DE TRANZACŢIONARE ŞI DECONTARE

## INSTRUMENTE STANDARD

* + 1. Pentru fiecare zi de tranzacționare se definește un instrument standard.
    2. Fiecare din instrumentele standard definite va avea alocat un cod alfanumeric în sistemul de tranzacţionare.
    3. Din codul alfanumeric unic al instrumentelor afişate în sistemul de tranzacţionare al PCSCV, participanţii la PCSCV vor avea informaţii privind ziua/luna/anul în care are loc tranzacția.
    4. Codul alfanumeric unic de identificare al unui instrument standard asociat unei zile de tranzacționare cuprinde următoarea referinţă: **PCVS\_zz\_ll\_aa**, unde: ”zz” – ziua de tranzacționare exprimată prin două cifre, ”ll” – luna exprimată prescurtat prin două cifre şi ”aa” – anul exprimat prin două cifre.

## TIPURI DE OFERTE

* + 1. Participanţii la PCSCV pot introduce, on-line, în sistemul de tranzacționare, în fiecare zi de tranzacționare, în intervalul de ofertare, fie oferte de vânzare, fie oferte de cumpărare CV, după cum urmează:

1. oferte de vânzare de CV dacă sunt producători de E-SRE;
2. oferte de cumpărare de CV dacă sunt operatori economici cu obligație de achiziție de CV sau producători de E-SRE aflați în condițiile stabilite prin art. 10 alin. (5) din Lege.
   * 1. Producătorii de E-SRE aflați în condițiile stabilite prin art. 10 alin. (5) din Lege care doresc sa cumpere CV în vederea îndeplinirii condițiilor contractuale vor transmite la OPCV în ziua lucrătoare anterioară zilei de tranzacționare o solicitare asumată de reprezentantul legal al societății sau împuterniciții acestuia prin care se vor preciza:
3. numărul contractului de vânzare deja semnat pentru care este necesară achiziția de CV;
4. numărul de CV asumate ferm prin contract în baza posibilităților de producere de E-SRE ale centralei/centralelor exploatate;
5. termenul limită de îndeplinire a obligațiilor ferme ce nu pot fi îndeplinite în baza CV emise sau ce vor fi emise până la termenul limită de îndeplinire a obligațiilor ferme în baza energiei electrice produse de centrala/centralele deținute;
6. orice alte argumente care justifică situaţia de a nu realiza numărul de certificate verzi contractate.
   * 1. Producătorii de E-SRE aflați în condițiile art. 6 lit e1) din Regulamentul de emitere a CV pot achiziționa CV pentru acoperirea numărului de CV acordate necuvenit de OTS și vândute în conformitate cu notificarea transmisă la OPCOM de OTS.
     2. Oferta constă într-o pereche cantitate-preţ ofertată pentru cumpărare sau pentru vânzare dedicată unui instrument standard (zi de tranzacționare), care reprezintă angajament ferm al participantului la PCV.
     3. Pentru ofertele de vânzare, cantitatea din ofertă reprezintă cel mai mare număr de CV oferit spre vânzare, iar prețul din ofertă reprezintă cel mai mic preț cu care se poate vinde cantitatea respectivă.
     4. Pentru ofertele de cumpărare, cantitatea din ofertă reprezintă cel mai mare număr de CV solicitat spre cumpărare, iar prețul din ofertă reprezintă cel mai mare preț cu care se poate cumpăra cantitatea respectivă.
     5. În procesul automat de corelare a ofertelor şi stabilire a tranzacţiilor realizat de sistemul de tranzacţionare al PCSCV, oferta poate fi corelată total sau parţial.
     6. Participanţii pot introduce una sau mai multe oferte distincte pentru o zi de tranzacționare.
     7. Din interfaţa proprie a sistemului de tranzacţionare, participanţii la PCSCV introduc oferte selectând:
7. Instrumentul standard pentru care se doreşte introducerea ofertei;
8. Tipul ofertei şi anume: ofertă de cumpărare sau ofertă de vânzare;
9. Cantitatea ofertată [Nr. CV];
10. Preţul propus [Lei/CV].

## FORMATUL OFERTELOR

* + 1. Preţurile din oferte vor fi introduse în moneda oficială din Romania [Lei], cu maximum 4zecimale şi vor fi numere pozitive.
    2. Preţurile din ofertele propuse trebuie să se încadreze în scala de preț a CV, în conformitate cu prevederile legale în vigoare.
    3. Cantităţile din oferte vor fi introduse în [nr. CV], fără zecimale şi vor fi numere pozitive.
    4. Ofertele de vânzare pot fi propuse pentru un număr maxim de CV care să nu depășească numărul de CV valabile din cont ce i-au fost emise de OTS producătorului E-SRE, dar nu mai mult de maxim 10 000 CV.
    5. Ofertele de cumpărare pot fi propuse pentru un număr maxim de CV care să nu depășească numărul de 10 000 CV.

## TARIFE

* + 1. Pentru activitățile și serviciile desfășurate OPCV percepe Tariful de tranzacţionare pe PCSCV, în conformitate cu „*Procedura privind modalitatea si termenele de plata ale tarifului reglementat practicat de operatorul pietei de energie electrica*” aplicabilă la data emiterii facturii. Valoarea tarifului este exprimată în Lei/CVși este publicată pe pagina web a OPCV.

## PENALITĂȚI

* + 1. Tranzacţiile încheiate pe PCSCV creează obligaţia părților de a respecta prevederile Regulamentului de organizare și funcționare al pieței de certificate verzi cu privire la emiterea și achitarea facturilor;
    2. Pentru tranzacțiile din sesiunea de tranzacționare încheiate pentru care părțile nu respectă prevederile Regulamentului de organizare și funcționare al pieței de certificate verzi cu privire la emiterea și achitarea facturilor OPCV procedează la anularea tranzacției și informarea participanților a căror tranzacție a fost anulată și notificară participantul la piață al cărui comportament a condus la situația de anulare a tranzacției privind obligața de a achita o penalitate în cuantum de 10% din valoarea tranzacției refuzate, plătită în contul OPCV;
    3. Contravaloarea penalității plătită în contul OPCV este virată în contul partenerului de tranzacție al participantului la PCSCV care a refuzat încheierea tranzacției.

# ORGANIZAREA ŞI DESFĂŞURAREA SESIUNILOR DE TRANZACŢIONARE

* 1. **ORGANIZAREA SESIUNILOR DE TRANZACŢIONARE**
     1. OPCV organizează sesiuni de tranzacționare în fiecare zi lucrătoare.
     2. Prin excepție de la prevederile menţionate la punctul 7.1.1. în perioada 1 decembrie 2018 - 31 martie 2019 sesiunile de tranzacţionare pe PCSCV se organizează de cel puţin două ori pe lună. OPCV publică în acest sens programul sesiunilor de tranzacționare cu cel puțin 5 zile lucrătoare înainte de data sesiunii de tranzacționare.
     3. Pentru fiecare sesiune de tranzacționare OPCV definește câte un instrument standard aferent zilei de tranzacționare care este disponibil în sistemul de tranzacționare al PCSCV, pentru introducerea ofertelor, în ziua de tranzacționare.
     4. Fiecare instrument standard definit pentru o zi de tranzacționare constituie obiectul unor tranzacţii independente.
  2. **DESFĂŞURAREA SESIUNILOR DE TRANZACŢIONARE**
     1. Sesiunile de tranzacționare organizate de OPCV se desfășoară în doua etape succesive:

I. Etapa de transmitere a ofertelor, între orele 09:00 -11:00;

II. Etapa de încheiere a tranzacțiilor şi de transmitere a confirmărilor de tranzacţii, în ziua în care are loc sesiunea de tranzacţionare.

* + 1. Participanții la piață se vor conecta la sistemul de tranzacţionare al PCSCV de la stațiile de lucru proprii utilizând pentru conectare cheia USB și datele proprii de identificare – cod utilizator și parolă.

**I. ETAPA DE TRANSMITERE A OFERTELOR**

* + 1. Participanții interesați de participarea la sesiunea de tranzacționare vor introduce în sistemul de tranzacţionare al PCSCV ofertele proprii precizând numărul de CV și preţul ofertat.
    2. Ofertele introduse de participantul la PCSCV reprezintă angajamente ferme ale respectivului participant la PCSCV, care este direct răspunzător pentru corectitudinea datelor introduse.
    3. Pe tot parcursul acestei etape participanţii la PCSCV pot introduce, respectiv modifica, suspenda în vederea reactivării ulterioare, sau anula ofertele proprii existente în sistemul de tranzacţionare.
    4. Sistemul de tranzacţionare al PCSCV va aloca automat fiecărei oferte introduse un număr unic de identificare şi o marcă de timp de forma „hh:mm:ss” prin care sunt precizate ora (h), minutul (m) şi secunda (s) introducerii ofertei, vizibile în secţiunea de Rapoarte/Istoric ordine din interfaţa participantului la PCV.
    5. În cazul modificării unei oferte, a prețului și/sau creșterea cantității, sistemul de tranzacţionare actualizează automat datele aferente noii intenții de ofertare cu marca de timp corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei deoarece în cazul ofertelor de același sens care propun același preț ordonarea se va realiza în funcție de marca de timp.
    6. Ofertele pentru un instrument standard introduse și validate sunt actualizate și ordonate automat de sistemul de tranzacţionare, în timp real, în funcţie de cel mai bun preţ, crescător pentru ofertele de vânzare şi descrescător pentru ofertele de cumpărare şi în funcţie de marca de timp în cadrul ofertelor de acelaşi tip care au acelaşi preţ.
    7. Fiecare ofertă de vânzare este validată din punctul de vedere al numărului de CV propuse spre vanzare cu numărul de CV valabile emise de OTS și disponibile în contul producătorului de E-SRE pe toată perioada de ofertare.
    8. Numărul de CV valabile emise de OTS și disponibile în contul producătorului de E-SRE este preluat în sistemul de tranzacționare la începutul fiecărei zile de tranzacționare din RCV și este diminuat pe parcursul perioadei de ofertare cu numărul de CV din ofertele de vânzare ale acestuia active în timpul sesiunii de tranzacționare, urmând apoi să fie diminuat la sfârșitul sesiunii de tranzacționare cu numărul de CV aferente fiecărei oferte de vânzare validate.
    9. În situația în care până la sfârșitul perioadei de ofertare din sesiunea de tranzacționare, numărul de CV valabile emise de OTS și disponibile în contul producătorului de E-SRE este mai mic decât cel din oferta de vânzare introdusă pentru sesiunea de tranzacționare respectivă, Sistemul de tranzacționare respinge oferta respectivă.
    10. Participanţii la PCSCV ale căror oferte de vânzare au fost invalidate sunt notificaţi prin mesaje automate ale Sistemului de tranzacţionare, aceştia putând lua oricare dintre următoarele măsuri:
        - 1. să introducă o ofertă de vânzare modificată, astfel încât numărul de CV ofertate să nu depăşească numărul de CV valabile emise de OTS și rămase disponibile pentru respectiva sesiune de tranzacționare urmare validării ofertelor de vânzare introduse în cursul zilei de tranzacționare;
          2. să modifice şi/sau să anuleze ofertele de vânzare introduse anterior, utilizând funcționalitățile disponibile prin interfața proprie pusă la dispoziție prin Sistemul de tranzacționare al PCSCV, astfel încât să-şi creeze posibilitatea introducerii în piață a unei noi oferte de vânzare care să îndeplinească, din punct de vedere al cantității, condiţia de acceptare.
    11. Toţi participanţii la PCV pot vizualiza în Sistemul de tranzacţionare, în orice moment al sesiunii de tranzacționare, ofertele de cumpărare și ofertele de vânzare ordonate după preț, cu păstrarea anonimatului participanţilor care au introdus aceste oferte. Ofertele proprii sunt marcate distinct în ecranul participantului.
    12. Sistemulde tranzacţionare al PCSCV înregistrează şi păstrează evidenţa tuturor ofertelor introduse şi a acţiunilor asupra acestora (introducere, modificare, suspendare, anulare, corelare). Sunt păstrate în format electronic datele şi rapoartele aferente ultimului an de tranzacţionare, acestea fiind accesibile participantului la PCSCV.
    13. În această etapă nu se încheie tranzacții. Sistemul de tranzacționare calculează și afișează automat pentru instrumentul standard tranzacționat, pe baza ofertelor active, prețul de echilibru și surplusul de ofertă. Aceste informații sunt actualizate în mod automat de fiecare dată când o ofertă este introdusă/modificată/retrasă/anulată.
    14. La sfârșitul acestei etape participanții la PCSCV sunt restricționați, astfel nu mai pot fi introduse oferte noi, respectiv nu mai pot fi modificate, suspendate și/sau anulate ofertele active din sistemul de tranzacționare.

**II. ETAPA DE ÎNCHEIERE A TRANZACŢIILOR**

* + 1. La încheierea etapei de transmitere a ofertelor Sistemul de tranzacționare trece în etapa de încheiere a tranzacţiilor, prin stabilirea în funcţie de ofertele de vânzare şi ofertele de cumpărare existente în sistemul de tranzacţionare la momentul închiderii intervalului de ofertare a PIPCSCV şi a numărului de CV tranzacţionate, cu alocarea acestora proporţional cu CV din ofertele de vânzare/cumpărare de certificate verzi care au intrat în tranzacţie.
    2. Toate ofertele active aferente instrumentului standard tranzacționat pentru ziua de tranzacționare D sunt comparate pentru stabilirea ofertelor compatibile pentru stabilirea PIPCSCV prin ordonarea acestora:

1. În curba cererii de CV, în ordinea descrescătoare a prețurilor și în cazul ofertelor cu același preț prin ordonarea în funcție de marca de timp;
2. În curba ofertei de CV, în ordinea crescătoare a prețurilor și în cazul ofertelor cu același preț prin ordonarea în funcție de marca de timp.
   * 1. Ofertele compatibile pentru încheierea de tranzacții sunt stabilite în mod automat de Sistemul de tranzacționare al PCSCV, respectiv ofertele care propun prețuri de cumpărare mai mari sau cel puțin egale cu prețul de echilibru și ofertele de vânzare care propun prețuri mai mici sau cel mult egale cu prețul de echilibru.
     2. Toate tranzacțiile pe PCSCV se încheie la PIPCSCV.
     3. Prețul de tranzacționare este stabilit prin algoritmul aplicat în mod automat de Sistemul de tranzacționare al PCSCV după cum urmează:
3. în punctul de intersecție al curbelor treaptă a cererii și respectiv a ofertei dacă întersecția celor două curbe determină un punct;
4. la prețul de ofertare cel mai apropiat de prețul mediu al ofertelor netranzacționate aflate imediat după punctul de intersecție, dacă intersecția celor două curbe se realizează pe un segment detrminat de treptele de preț;
5. la valoarea ofertei intersectate prin prelungirea curbei ofertelor de pe sensul pe care ofertele sunt atribuite în totalitate, în cazul în care cantitatea maximă tranzacționabilă este stabilită prin prelungirea curbelor agregate ale ofertelor de vânzare și de cumpărare iar ofertele formulate pe unul dintre sensuri sunt tranzacționate integral;
6. pentru evitarea situațiilor de manipulare a prețului, algoritmul aplicat în mod automat de Sistemul de tranzacționare alege în mod aleatoriu între cele două prețuri, de vânzare sau de cumpărare care asigură tranzacționarea întregii cantități ofertate, în cazul în care cantitatea tranzacționabilă este egală cu cantitatea maximă propusă atât a ofertelor de vânzare cât și a celor de cumpărare.
   * 1. În cazul în care, după stabilirea PIPCSCV se constată că numărul CV ofertate spre vânzare la prețuri mai mici sau cel mult egale cu PIPPCSCV este mai mare decât numărul de CV din ofertele de cumpărare de CV compatibile, pentru fiecare ofertă de vânzare care îndeplinește condiția menționată de preț, existentă în piață la încheierea etapei de transmitere a ofertelor, se realizează alocarea CV tranzacționate din cadrul ofertelor de cumpărare proporţional cu ofertele de vânzare care au propus un preț de vânzare mai mic sau cel mult egal cu PIPCSCV.
     2. Alocarea CV rezultate din tranzacţiile încheiate într-o sesiune de tranzacţionare pe PCSCV proporţional cu ofertele de vânzare se calculează astfel:
7. Fiecărui participant a cărui ofertă de vânzare existentă în piață la încheierea etapei de transmitere a ofertelor a propus un preț mai mic sau cel mult egal cu PIPCSCV i se va aloca un număr de CV vândute stabilit pe baza formulei:

Unde:

QVprop = Numarul de CV alocat proporțional unui participant cu ofertă de vânzare la preț mai mic cel mult egal cu PIPCSCV;

QCn = Numărul CV ofertate prin fiecare ofertă de cumpărare compatibilă care a încheiat tranzacție la PIPCSCV;

QVn = Numărul CV ofertate prin fiecare ofertă de vânzare la preț mai mic sau cel mult egal cu PIPCSCV;

QVof = Numarul de CV ofertat spre vânzare la preț mai mic cel mult egal cu PIPCSCV.

1. Numărul de CV astfel alocat fiecărui vânzător se rotunjeşte la întreg pentru fiecare participant care are ofertă de vânzare;
2. Dacă diferenţa dintre numărul total de CV alocate proporţional cu ofertele de vânzare şi numărul total de CV rotunjit la întreg este un număr pozitiv atunci pentru acoperirea diferenței se adaugă câte un CV vânzătorilor care au ofertat cea mai mare cantitate de CV din ofertele introduse începând cu vânzătorul a cărui ofertă a fost înregistrată prima în platforma de tranzacţionare şi continuând până la acoperirea diferenţei;
3. Dacă diferenţa dintre numărul total de CV alocate proporţional cu ofertele de vânzare şi numărul total de CV rotunjit la întreg este un număr negativ atunci pentru eliminarea diferenţei se scade câte un CV vânzătorilor care au ofertat cea mai mare cantitate de CV din ofertele introduse începând cu vânzătorul a cărui ofertă a fost înregistrată ultima în platforma de tranzacţionare şi continuând până la eliminarea diferenţei;
4. Oferta de cumpărare cu cel mai bun preţ şi cu cea mai bună de marca de timp în cadrul ofertelor de acelaşi tip care au acelaşi preţ se acoperă parţial/integral de la primul vânzător cu cel mai mare număr de CV ofertat şi a cărui ofertă a fost înregistrată prima în platforma de tranzacţionare sau după caz de la următorii vânzători ordonaţi în funcţie de numărul de CV ofertat şi marca de timp ~~în ordinea stabilită~~ şi până la acoperirea ofertei de cumpărare.
   * 1. În cazul în care, după stabilirea PIPCSCV se constată că numărul CV din ofertele de cumpărare la prețuri mai mari sau cel puțin egale cu PIPPCSCV este mai mare decât numărul de CV din ofertele de vânzare de CV compatibile, pentru fiecare ofertă de cumpărare care îndeplinește condiția menționată de preț, existentă în piață la încheierea etapei de transmitere a ofertelor, se realizează alocarea CV tranzacționate din cadrul ofertelor de vânzare proporţional cu ofertele de cumpărare care au propus un preț mai mare sau cel puțin egal cu PIPCSCV.
     2. Alocarea CV rezultate din tranzacţiile încheiate într-o sesiune de tranzacţionare pe PCSCV proporţional cu ofertele de cumpărare se calculează astfel:
5. Fiecărui participant a cărui ofertă de cumpărare existentă în piață la încheierea etapei de transmitere a ofertelor a propus un preț mai mare sau cel puțin egal cu PIPCSCV i se va aloca un număr de CV cumpărate stabilit pe baza formulei:

Unde:

QCprop = Numarul de CV alocat proporțional unui participant cu ofertă de cumpărare la preț mai mare sau cel puţin egal cu PIPCSCV;

QVn = Numărul CV ofertate prin fiecare ofertă de vânzare compatibilă care a încheiat tranzacție la PIPCSCV;

QCn = Numărul CV ofertate prin fiecare ofertă de cumpărare la preț mai mare sau cel puțin egal cu PIPCSCV;

QCof = Numarul de CV ofertat spre cumpărare la preț mai mare sau cel puțin egal cu PIPCSCV.

1. Numărul de CV astfel alocat fiecărui cumpărător se rotunjeşte la întreg pentru fiecare participant care are ofertă de cumpărare;
2. Dacă diferenţa dintre numărul total de CV alocate proporţional cu ofertele de cumpărare şi numărul total de CV rotunjit la întreg este un număr pozitiv atunci pentru acoperirea diferenţei se adaugă câte un CV cumpărătorilor care au ofertat cea mai mare cantitate de CV din ofertele introduse începând cu cumpărătorul a cărui ofertă a fost înregistrată prima în platforma de tranzacţionare şi continuând până la acoperirea diferenţei;
3. Dacă diferenţa dintre numărul total de CV alocate proporţional cu ofertele de cumpărare şi numărul total de CV rotunjit la întreg este un număr negativ atunci pentru eliminarea diferenței se scade câte un CV cumpărătorilor care au ofertat cea mai mare cantitate de CV din ofertele introduse începând cu cumpărătorul a cărui ofertă a fost înregistrată ultima în platforma de tranzacţionare şi continuând până la eliminarea diferenţei;
4. Oferta de vânzare cu cel mai bun preţ şi cu cea mai bună de marca de timp în cadrul ofertelor de acelaşi tip care au acelaşi preţ se acoperă parţial/integral de la primul cumpărător cu cel mai mare număr de CV ofertat şi a cărui ofertă a fost înregistrată prima în platforma de tranzacţionare sau după caz de la următorii cumpărători ordonaţi în funcţie de numărul de CV ofertat şi marca de timp şi până la acoperirea ofertei de vânzare.
   * 1. În următoarele situații nu sunt îndeplinite condiții pentru încheierea de tranzacții într-o sesiune de tranzacţionare pe PCSCV:

a) curba ofertei nu se intersectează cu curba cererii şi preţul cel mai mic din curba agregată a ofertelor de vânzare este mai mare decât preţul cel mai mare din curba agregată a ofertelor de cumpărare;

b) oferta este zero;

c) cererea este zero;

d) toate ofertele pentru sesiunea de tranzacţionare respectivă se anulează.

* + 1. După încheierea sesiunii de tranzacționare OPCV transmite în aceeași zi fiecărui participant la PCSCV care a încheiat tranzacție/tranzacții Confirmarea de tranzacţie conform machetei din Anexa nr.1**.**
    2. Confirmările de tranzacție cuprind cel puțin următoarele informații:
  1. denumirea participantului la PCV;
  2. ziua de tranzacţionare;
  3. numărul de CV vândute/cumpărate de participant în sesiunea de tranzacţionare pe PCSCV curentă și codurile acestora;
  4. PIPCSCV - preţul la care s-a încheiat tranzacţia;
  5. denumirea participantului/participanţilor la PCV cu care acesta a intrat în tranzacţie în sesiunea de tranzacţionare curentă şi, pentru acesta/fiecare dintre aceştia, numărul de CV și codurile numerice ale CV cumpărate/vândute.
  6. contravaloarea CV vândute/cumpărate de respectivul participant pentru fiecare participant la PCV cu care acesta a intrat în tranzacţie în sesiunea de tranzacţionare curentă, respectiv PIPCSCV x cantitatea de CV tranzacţionate;
  7. datele de contact ale partenerilor care au încheiat tranzacţia.
     1. OPCV blochează în conturile din RCV ale participanților la PCV care au tranzacționat CV pe PCSCV în calitate de vânzători, CV vândute, în ordinea vechimii acestora.
     2. Numărul de CV emise de OTS și disponibile în contul producătorului de E-SRE este diminuat cu numărul de CV blocate conform punctul 7.2.29 și cu numărul de CV transferate până la sfârșitul zilei din contul acestuia conform confirmărilor de încasare transmise la OPCV.
  8. **PERSOANE AUTORIZATE**
     1. Participantul la PCSCV va desemna şi va comunica OPCV numele şi datele de contact ale reprezentanţilor săi având drept de a introduce, modifica şi/sau anula ofertele propuse şi de a lua hotărâri privitor la participarea la sesiunile de tranzacționare, în numele său.
     2. Participantul la PCSCV se va asigura asupra posibilităţii contactării de către OPCV a cel puţin unuia dintre reprezentanţii desemnaţi, pe parcursul sesiunilor de tranzacționare la care aceştia participă.
  9. **TRANSPARENȚA SESIUNILOR DE TRANZACȚIONARE**
     1. După încheierea sesiunii de tranzacționare, în cursul zilei în care aceasta a fost organizată, OPCV va publica pe pagina sa de web ([www.opcom.ro](http://www.opcom.ro)) în secțiunea dedicată modalității de tranzacționare PCSCV rezultatele sesiunii de tranzacționare, respectiv:

1. Codul alfanumeric unic de identificare al instrumentului standard asociat zilei de tranzacționare;
2. prețul de închidere a pieței;
3. cantitatea tranzacționată;
4. lista anonimizată prin codificare a ofertelor introduse pentru sesiunea de tranzacționare.
   * 1. În prima zi lucrătoare a fiecărei luni calendaristice OPCV publică prețul mediu ponderat al tranzacțiilor încheiate pe PCSCV în luna anterioară.

# LEGĂTURA CU PARTICIPANŢII LA PCSCV

* 1. Schimbul de date şi informaţii cu participanţii la PCV se va realiza printr-unul din următoarele metode: fizic, prin e-mail, fax, web.LAN, toate mesajele trebuind să fie autentificate prin semnătură dublă sau cheie IT.
  2. Toate comunicările privind: modificarea datelor de contact ale societății, notificate OPCV, modificarea persoanelor autorizate să tranzacționeze și/sau a celor împuternicite pentru reprezentarea societății în relația cu OPCV, vor fi asumate prin documente înregistrate, semnate de reprezentantul legal al societății și eventual ștampilate.

# Transferul CV tranzacţionate pe PCSCV din contul vânzătorului în contul cumpărătorului

* 1. Vânzătorul emite factura aferentă tranzacției cu CV pe PCSCV și o transmite transmite cumpărătorului în format electronic până cel mai târziu la sfârșitul zilei lucrătoare următoare zilei în care a avut loc sesiunea de tranzacționare şi ulterior în original, conform legislaţiei specifice în vigoare.
  2. Cumpărătorul achită factura până la data scadentă a acesteia care este a 3-a zi lucrătoare de la data emiterii acesteia.
  3. Vânzătorul transmite la OPCV și cumpărătorului, după fiecare încasare a contravalorii CV vândute pe PCSCV, o confirmare pe proprie răspundere privind încasarea valorii facturii aferente tranzacţiei cu CV pe PCSCV, în care precizează data încasării, preţul de facturare, numărul de CV vândute (conform modelului din Anexa 2, în termen de maxim 6 (șase) zile lucrătoare de la primirea confirmării de tranzacție de la OPCV.
  4. Dacă datele transmise în confirmare sunt corecte, OPCV transferă CV din contul vânzătorului în contul cumpărătorului în termen de 1 (una) zi lucrătoare de la data înregistrării la OPCV a confirmării de încasare de la vânzător.
  5. Pentru tranzacțiile din sesiunea de tranzacționare încheiate pentru care vânzătorul nu transmite confirmarea de încasare a contravalorii CV vândute/notificarea privind neîncasarea contravalorii CV respective conform Anexelor 2 și 3 sau transmite notificarea privind neîncasarea contravalorii CV vândute, conform Anexei 4, OPCV contactează părțile implicate în tranzacție în a 6 -a zi lucrătoare de la data transmiterii confirmărilor de tranzacții și solicită acestora clarificarea plății în maxim o zi lucrătoare de la data solicitării, iar dacă acesta nu primește confirmarea de încasare/notificarea privind neîncasarea contravalorii CV vândute/menținerea notificării de neîncasare a CV respective, procedează la anularea tranzacției respective, cu informarea părților implicate în tranzacția anulată.
  6. În cazul anulării unei tranzacții încheiate pe PCSCV, OPCV deblochează CV din contul vânzătorului, aferente tranzacţiei anulate şi aplică prevederile din Procedura privind înregistrarea, retragerea, suspendarea participanţilor la/de la piaţa de certificate verzi.
  7. Participanții la PCV care au încheiat tranzacții pe PCSCV, atât vânzătorii cât şi cumpărătorii, achită factura aferentă valorii rezultate prin aplicarea tarifului reglementat practicat de OPCV, componenta de realizare a tranzacţiilor pe PCSCV, emisă de OPCV, la termenul prevăzut în "*Procedura privind modalitatea si termenele de plata ale tarifului reglementat practicat de operatorul pietei de energie electrica*", avizată de ANRE .
  8. În cazul în care participantul la PCV nu achită factura aferentă valorii rezultate prin aplicarea tarifului reglementat practicat de OPCV, componenta de realizare a tranzacţiilor pe PCSCV până la termenul scadent, OPCV suspendă participantul de la tranzacţionare pe PCV în conformitate cu prevederile Procedurii privind înregistrarea, retragerea, suspendarea Paticipanţilor la/de la PCV.
  9. Participanții la PCV care au încheiat tranzacții pe PCSCV pot vizualiza efectuarea transferurilor pentru care au fost transmise confirmări pe proprie răspundere de încasare a contravalorii CV tranzactionate, prin accesarea online a Registrului Certificatelor Verzi.
  10. În cazul în care cumpărătorul nu vizualizează în contul său din Registrul Certificatelor Verzi, codurile CV din confirmarea de încasare primită de la vânzător, contactează vânzătorul pentru soluționarea acestei situații prin transmiterea către OPCV a confirmării pe proprie răspundere privind încasarea CV.

# ALTE PREVEDERI

* 1. OPCV transmite autorității competente informaţiile cu privire la tranzacţiile încheiate pe PCSCV, în formatul şi cu periodicitatea solicitate de către autoritatea competentă.
  2. Documentele pot fi înaintate sau transmise în numele participantului la PCV numai de către reprezentantul său legal sau împuterniciții acestuia.
  3. Corespondența electronică, prin e-mail, poate fi inițiată numai de către reprezentantul legal al participantului la PCV, împuterniciții acestuia sau persoanele notificate pentru menținerea legăturii cu PCV. În acest sens, toate mesajele electronice vor conține datele necesare pentru identificarea reprezentantului operatorului economic și vor fi transmise de la adresele de e-mail notificate prin documentele depuse pentru înregistrarea la PCV sau actualizările acestora.
  4. Prevederile Procedurii PCSCV sunt completate de drept şi în mod automat cu prevederile legislației de referinţă precizată la Capitolul 5, precum şi cu modificările ulterioare ale acestor documente.

**Anexa 1**

**CONFIRMARE TRANZACȚIE**

Nr. ieșire OPCOM .................. din data ...........................

Către (Nume participant)

Referitor la rezultatul sesiunii de tranzacționare pe PCSCV din data de .............

Vă facem cunoscut faprul că în urma desfășurării sesiunii de tranzacționare din data de .......................pe PCSCV pentru instrumentul PCVS............. urmare ofertelor propuse în Sistemul de tranzacționare de către societatea ...................... au fost tranzacționate CV menționate mai jos :

|  |  |  |  |  |  |  |
| --- | --- | --- | --- | --- | --- | --- |
| **Poziție în**  **tranzacție**  **(Vânzător/**  **Cumpărător)** | **Nr. CV tranzacționate** | **Coduri CV**  **de la** | **Coduri CV**  **până la** | **Preț**  **(Lei/CV)** | **Contraparte în cadrul tranzacției** | **Contravaloarea CV vândute/cumpărate, fără TVA**  **(Lei)** |
| … | … | … | … | … | … |  |

Datele de contact a/ale partenerului/lor care a/au încheiat tranzacţia/ tranzacţiile:

Cu respect,

Director General,

**Anexa 2**

Antet Participant PCV VÂNZĂTOR

Nr.inregistrare al documentului la Participantul la PCV

Către,

Societatea Operatorul Pieței de Energie Electrică și de Gaze Naturale ”OPCOM” SA

Domnului Victor IONESCU, Director General

CONFIRMARE PE PROPRIA RĂSPUNDERE

Subsemnatul/Subsemnata ....................................................................................................,

în calitate de reprezentant legal, având funcția de …..……...………………………………....,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere, că Participantul la Piaţa Certificatelor Verzi ……………………………………………………………………………………………...…………,

cod/coduri de identificare la Piaţa de Certificate Verzi ............................/.............................,

**A ÎNCASAT**,în data de ……………………………………………………….……, de la Participantul la Piaţa Certificatelor Verzi ……………………………………………………….……………………………….......................,

suma de ……………………………………………………………………………………….… lei,

reprezentând valoarea facturii emise în data de ……………………………………………….., în baza Confirmării de tranzacție transmisă de ”Opcom” S.A. pentru Ziua de Tranzacţionare din data de ………………………….., pentru un număr de …………….……….Certificate Verzi.

Funcție reprezentant legal: ................................................................................................

Nume și prenume reprezentant legal: ................................................................................

Semnătură reprezentant legal: ........................................................................

**Anexa 3**

Antet Participant PCV VÂNZĂTOR

Nr.inregistrare al documentului la Participantul la PCV

Către,

Societatea Operatorul Pieței de Energie Electrică și de Gaze Naturale ”OPCOM” SA

Domnului Victor IONESCU, Director General

CONFIRMARE PE PROPRIA RĂSPUNDERE

Subsemnatul/Subsemnata ....................................................................................................,

în calitate de reprezentant legal, având funcția de …..……...………………………………....,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere, că Participantul la Piaţa Certificatelor Verzi ……………………………………………………………………………………………...…………,

cod/coduri de identificare la Piaţa de Certificate Verzi ............................/.............................,

**NU A ÎNCASAT**,în data de …………………………………………………………………….……, de la Participantul la Piaţa Certificatelor Verzi ……………………………………………………….……………………………….......................,

suma de ……………………………………………………………………………………….… lei,

reprezentând valoarea facturii emise în data de ……………………………………………….., în baza Confirmării de tranzacție transmisă de ”Opcom” S.A. pentru Ziua de Tranzacţionare din data de ………………………….., pentru un număr de …………….……….Certificate Verzi.

Funcție reprezentant legal: ................................................................................................

Nume și prenume reprezentant legal: ................................................................................

Semnătură reprezentant legal: ........................................................................

**Anexa 4**

Antet Participant PCV VÂNZĂTOR

Nr.inregistrare al documentului la Participantul la PCV

Către,

Societatea Operatorul Pieței de Energie Electrică și de Gaze Naturale ”OPCOM” SA

Domnului Victor IONESCU, Director General

CONFIRMARE PE PROPRIA RĂSPUNDERE

Subsemnatul/Subsemnata ....................................................................................................,

în calitate de reprezentant legal, având funcția de …..……...………………………………....,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere, că Participantul la Piaţa Certificatelor Verzi ……………………………………………………………………………………………...…………,

cod/coduri de identificare la Piaţa de Certificate Verzi ............................/.............................,

**NU A ÎNCASAT**,în data de …………………………………………………………………….……, de la Participantul la Piaţa Certificatelor Verzi ……………………………………………………….……………………………….......................,

suma de ……………………………………………………………………………………….… lei,

reprezentând valoarea facturii emise în data de ……………………………………………….., în baza Confirmării de tranzacție transmisă de ”Opcom” S.A. pentru Ziua de Tranzacţionare din data de ………………………….., pentru un număr de …………….……….Certificate Verzi, deoarece acesta **REFUZĂ PLATA FACTURII**.

Funcție reprezentant legal: ................................................................................................

Nume și prenume reprezentant legal: ................................................................................

Semnătură reprezentant legal: ........................................................................